Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 4986

1. ábra: A Képességfejlesztő és értékőrző kerettanterv részletes tantervének felépülése 2006/20/II. szám A KÉK részletes tantervéhez a program tanulószemlélete indokolta a tanulás programjának kidolgozását. A tanuló tevékenységeit feltétlenül szükséges rögzíteni, hiszen azok eredményes művelésének kimeneteként jelentkezhet a mérhető, regisztrálható teljesítmény. Feltehetően e részletes tantervet a tanulók is kézbe veszik (hiszen deklarált joguk, hogy tájékozódjanak, beavatottá váljanak a tanulásuk tárgyát meghatározó dokumentumokba), ezért fontos, hogy saját tanulási tevékenységeikkel és lehetséges teljesítményeikkel szembesülni tudjanak a tanterv révén. A KÉPESSÉGFEJLESZTŐ ÉS ÉRTÉKŐRZŐ KERETTANTERV PEDAGÓGIAI PROGRAMCSOMAGJA Amennyiben egy tantestület a KÉK teljes tantervét választja, a tantervhez választja annak pedagógiai segédleteit és taneszközeit is. Emellett a pedagógusok élhetnek azzal a lehetőséggel, hogy tájékozódjanak a KÉK programot megalapozó alternatív pedagógiáról, majd továbbképzés keretében elsajátítják az Értékközvetítő és képességfejlesztő pedagógia szemléletét, amely lehetővé teszi számukra a helyi pedagógiai gyakorlat megújítását, hitelesebbé tételét. A tantárgyi tanterveken túl minden egyes tantárgyhoz négyféle pedagógiai segédletet készül: I. tanítási program (vagy tantárgyi útmutató), II. feladatgyűjtemény, III. időterv (tanmenet), valamint IV. mérőlap és értékelési útmutató.

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes